стоките, доставяни до съоръжения в морето, може да се използват опростени кодове за партньорските държави членки или партньорските държави.
 г)
 Данните за нетната маса се съставят за стоките, доставяни до съоръжения в морето и обхванати от глава 27 от Комбинираната номенклатура, която е в сила през референтния период, за стоките, които ще бъдат използвани за изграждане на съоръжения в морето, и за стоките, получени или произведени от съоръжения в морето.
 В съответните случаи се съставят данни за количеството в допълнителните единици, предвидени в Комбинираната номенклатура, която е в сила през референтния период, за стоките, които ще бъдат използвани за изграждане на съоръжения в морето, и за стоките, получени или произведени от съоръжения в морето.
 Раздел 24
 Морски продукти
 1.
 За целите на настоящия раздел:
 а)
 „морски продукти“ са продукти от риболов, минерали, вещи от претърпели корабокрушение плавателни съдове и други продукти (ако не са обхванати от разпоредбите на раздел 23), които все още не са разтоварени на брега от морските плавателни съдове;
 б)
 смята се, че всеки плавателен съд принадлежи на държавата членка или нечленуващата държава, в която е установено юридическото или физическото лице, имащо икономическата собственост върху плавателния съд, съгласно определението по раздел 1, буква к). В контекста на настоящия раздел икономическата собственост може да се определя от държавата на регистрация на плавателния съд.
 2.
 Европейската статистика за международната търговия със стоки обхваща следните видове износ и внос на морски продукти:
 а)
 разтоварването на морски продукти в пристанищата на отчетната държава членка или придобиването им от страна на плавателни съдове, принадлежащи на отчетната държава членка, от плавателни съдове, принадлежащи на друга държава членка или нечленуваща държава. Тези сделки се разглеждат като внос;
 б)
 разтоварването на морски продукти в пристанищата на друга държава членка или нечленуваща държава от плавателен съд, принадлежащ на отчетната държава членка, или придобиването им от страна на плавателни съдове, принадлежащи на друга държава членка или нечленуваща държава, от плавателни съдове, принадлежащи на отчетната държава членка. Тези сделки се разглеждат като износ.
 3.
 За статистиката за износа и вноса на морски продукти референтният период е месецът, през който морските продукти се разтоварват в пристанище, или месецът, през който се извършва придобиването на морските продукти.
 4.
 НСО трябва да имат достъп до всички разполагаеми източници на данни, които може да са им необходими за прилагането на разпоредбите в настоящия раздел.
 Раздел 25
 Космически летателни апарати
 1.
 За целите на настоящия раздел „космически летателни апарати“ са спътници и други стоки, които могат да пътуват отвъд земната атмосфера, както и части от тези стоки; ракетите носители не са обхванати от тези разпоредби.
 2.
 Разпоредбите на настоящия раздел се прилагат само за следните видове износ и внос на космически летателни апарати:
 а)
 изстрелването на космически летателен апарат, икономическата собственост върху който е била прехвърлена от юридическо или физическо лице, установено в отчетната държава членка, към юридическо или физическо лице, установено в друга държава членка или нечленуваща държава. Тук се включва изстрелването на части от космически летателен апарат с цел да бъдат сглобени отвъд земната атмосфера. Тези сделки се разглеждат като износ;
